ખાણી-પીણીને લઈને હું સજાગ ન હતી. મારા પતિને તેમની પસંદગીની ડિશ બનાવીને ખવડાવતી. હાલમાં રાજ પણ શાકાહારી બની ચૂક્યા છે. તેમને એક્સર્સાઇઝ કરવી પસંદ નથી. જ્યારે હું તેમની પાછળ પડું ત્યારે તેઅો યોગ કરી લે છે. પોતાનો ફિટનેસ મંત્ર જણાવતાં શિલ્પા કહે છે કે કોલ્ડ ડ્રિન્ક્સ મેં સંપૂર્ણ રીતે બંધ કરી દીધાં છે. વિવાન માટે પણ અા જ નિયમ છે. રાત્રે ૮ વાગ્યા બાદ અમારા ઘરે કોઈ ડિનર નહીં કરે તે મારો બીજો નિયમ છે. શહેરી જીવનશૈલી મુજબ અાપણે મોડી રાત્રે જમીઅે છીઅે. રાત્રે ખાધેલો ખોરાક પચતો નથી અને ફેટમાં રૂપાંતરિત થાય છે, જેમાંથી ચરબી બને છે. મને પકોડા ખાવા ખૂબ પસંદ છે, પરંતુ હું તે સાત વાગ્યા પહેલાં ખાઈ લઉંં છું. ચિકન-બટર ઘી બધું જ મને ભાવે છે, પરંતુ હું તે કન્ટ્રોલમાં રહીને ખાવું છું અને વર્કઅાઉટ કરું છું.